Оцу кхиаман коьртехь лаьтташ вара Ташо-Хьаьжа. И даим вара юкъарчу къийсамехь Къилбседа Кавказан къаьмнийн ницкъаш цхьаьнатохаре кхойкхуш. 1831 – чу шарахь Ташо-Хьаьжас Кавказан бахархошна юкъахь баржийначу кхайкхам т1ехь г1азотана дуьхьал болчу динан дайшкабохура: «Делах дуй буу ас, вайн Пайхамаран умматах шу дац аьлла. Шу Делан, Пайхамаран мостаг1ий ду. Х1инца дуьйна, ца лаахь а, Дала бохург ца дича девр дац шу».